Oficialusis leidinys L 332 , 28/12/2000 p. 0063 - 0075



Komisijos reglamentas (EB) Nr. 2860/2000 2000 m. gruodžio 27 d. iš dalies keičiantis Reglamentą (EB) Nr. 2316/1999, nustatantį išsamias Tarybos reglamento (EB) Nr. 1251/1999 dėl tam tikrų lauko kultūrų augintojų paramos sistemos sukūrimo taikymo taisykles, įtraukiantis į jo taikymo sritį pluoštinių linų ir kanapių pasėlius bei nustatantis taisykles dėl atskirtų plotų, ir iš dalies keičiantis Graikijos ir Portugalijos bazinius plotus EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1999 m. gegužės 17 d. Tarybos reglamentą (EB) Nr. 1251/1999 dėl tam tikrų lauko kultūrų augintojų paramos sistemos sukūrimo [1] su pakeitimais, padarytais Reglamentu (EB) Nr. 1672/2000 [2], ypač į jo 9 ir 12 straipsnius, kadangi: (1) Vadovaujantis Reglamento (EB) Nr. 1672/2000 nuostatomis, pluoštiniai linai ir kanapės buvo įtraukti į Reglamente (EB) Nr. 1251/1999 nustatytą tam tikrų lauko kultūrų augintojų paramos sistemą. Komisijos reglamentas (EB) Nr. 2316/1999 [3] su pakeitimais, padarytais Reglamentu (EB) Nr. 1454/2000 [4], nustato išsamias Reglamento (EB) Nr. 1251/1999 taikymo taisykles, apibrėžiančias sąlygas, kurioms esant skiriamos išmokos už plotą tam tikroms lauko kultūroms. Todėl reikia iš dalies pakeisti Reglamentą (EB) Nr. 2316/1999, kad būtų atsižvelgta į linų ir kanapių įtraukimą. (2) Reglamento (EB) Nr. 1251/1999 5a straipsnyje nustatyta, kad auginamų veislių tetrahidrokanabinolio kiekis neturi viršyti 0,2 % ir kad valstybės narės turi patvirtinti sistemą, pagal kurią atliekami išaugintų kanapių tetrahidrokanabinolio kiekio patikrinimai. Siekiant sudaryti sąlygas atlikti šiuos patikrinimus, reikia iki tam tikros datos patvirtinti ypatingąsias priemones, ypač priemones, reglamentuojančias nuolatinį kanapių auginimą. (3) 5a straipsnyje nurodyta, kad išmokos už plotą už išaugintus pluoštinius linus ir kanapes, skiriamos tik sudarius sutartį ar esant įsipareigojimui, kuris nurodytas 2000 m. liepos 27 d. Tarybos reglamento (EB) Nr. 1673/2000 dėl bendro pluoštinių linų ir kanapių rinkų organizavimo [5] 2 straipsnio 1 dalyje. Reikia priimti nuostatą, kad sutarties ar įsipareigojimo nuorašas siųstinas valstybės narės, atsakingos už paraiškų išmokoms gauti administravimą, kompetentingosioms institucijoms. (4) Reikia, kad pluoštinių tiek linų, tiek ir kanapių veislės būtų įtrauktos į Bendrąjį žemės ūkio augalų veislių katalogą kaip pluoštiniai augalai, tačiau ypač siektina, kad auginamos linų veislės kataloge būtų pažymėtos kaip "pluoštiniai linai". Be to, reikalavimus atitinkančių kanapių veislių tetrahidrokanabinolio kiekis neturi viršyti 0,2 %. Todėl reikia sudaryti reikalavimus atitinkančių veislių sąrašą. Siekiant paspartinti perėjimą nuo šiuo metu galiojančios tvarkos prie tokios tvarkos, kuri nustatyta Reglamentu (EB) Nr. 1251/1999, reikia sudaryti sąrašą tų kanapių veislių, kurias laikinai leidžiama auginti 2001–2002 prekybos metais ir kurias tais prekybos metais reikės dar geriau ištirti. Siekiant tvirtesnių garantijų, susijusių su kanapių auginimu, reikia reikalauti, kad būtų naudojama sertifikuota sėkla. (5) Siekiant užtikrinti galimybę atlikti naudojamos sėklos patikrinimus, pakuotės etiketes, o linų atveju – kitus lygiaverčius dokumentus reikia perduoti kompetentingoms valstybės narės institucijoms. (6) Siekiant sustiprinti administracinius kanapių patikrinimus, reikia, kad 1992 m. gruodžio 23 d. Komisijos reglamento (EEB) Nr. 3887/92, nustatančio išsamias tam tikrų Bendrijos pagalbos schemų integruotos administravimo ir kontrolės sistemos taikymo taisykles [6], su paskutiniais pakeitimais, padarytais Reglamentu (EB) Nr. 2801/1999 [7], 4 straipsnyje nurodytose paraiškose pagalbai už plotą gauti būtų prašoma pateikti daugiau informacijos, taip pat kad ta informacija būtų teikiama. (7) Vadovaujantis Reglamento (EB) Nr. 1251/1999 9 straipsnio pirmosios dalies antrąja įtrauka, reikia nustatyti metodą, naudojamą pluoštinių kanapių tetrahidrokanabinolio kiekiui nustatyti, bei priimti nuostatą, kad šiuo metodu atliktų patikrinimų rezultatus reikia pranešti Komisijai. (8) 5a straipsnio 2 dalyje nustatyta, kad valstybės narės turi patikrinti ne mažiau kaip 30 % tų pluoštinių kanapių pasėlių plotų, kurie nurodyti paraiškose išmokoms už plotą gauti, o jei valstybė narė taiko šių pasėlių išankstinio patvirtinimo sistemą – ne mažiau kaip 20 % plotų. Reikia nustatyti tikslius šių patikrinimų organizavimo reikalavimus. (9) Reglamento (EB) Nr. 2316/1999 X priede nustatyta, kad tam tikrais atvejais paskutinė sėjos data yra birželio 15 d. Kadangi kanapių sėja kartais ir trunka iki birželio 15 d., pluoštines kanapes reikia įtraukti į šį priedą. (10) Reglamente (EB) Nr. 2316/1999 nustatyta, kad dėl priežasčių, susijusių su aplinkos apsauga, galima sumažinti minimalųjį atskirtų plotų dydį. Todėl taip pat reikia priimti nuostatą, numatančią galimybę pritaikyti minimalųjį atskirtų žemės plotą. (11) Vadovaujantis 1994 m. balandžio 26 d. Tarybos reglamentu Nr. 1017/94 dėl šiuo metu Portugalijoje lauko kultūromis apsėtos žemės pavertimo ekstensyviajai gyvulininkystei skirta žeme [8] su pakeitimais, padarytais Reglamentu (EB) Nr. 1461/95 [9], buvo pateikta paraiškų pertvarkyti žemes, kurių plotas sudaro 7052 hektarų. Todėl reikia iš dalies pakeisti bazinį plotą, nustatytą Reglamento (EB) Nr. 2316/1999 VI priede. (12) Atsižvelgiant į Graikijos paduotą paraišką, pagal Graikijos regionavimo planą reikia nustatyti naujus bazinius plotus, nepakeičiant bendrojo bazinio ploto. (13) Kadangi šiame reglamente numatytos priemonės atitinka Grūdų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 2316/1999 iš dalies keičiamas taip: 1. 3 straipsnio 1 dalies c punktas pakeičiamas taip: "c) kuriuose lauko kultūros įprastinėmis sąlygomis auginamos bent iki žydėjimo pradžios. Aliejinės ir baltyminės kultūros, linų sėmenys ir kietieji kviečiai taip pat turi būti auginami pagal vietos standartus bent iki birželio 30 d. prieš atitinkamus prekybos metus, nebent visiškai subrandintas derlius būtų nuimtas iki minėtos datos. Baltyminius augalus galima nuimti tik po to, kai jie pasiekia pieninę brandą. Siekiant sudaryti galimybę atlikti Reglamento (EB) Nr. 1251/1999 5a straipsnio 2 dalyje nurodytus pluoštinių kanapių patikrinimus, lauko kultūros taip pat turi būti auginamos pagal vietos reikalavimus dar bent 10 dienų po žydėjimo pabaigos. Tačiau valstybės narės gali leisti nuimti pluoštinių kanapių derlių jau prasidėjus jų žydėjimui, bet likus dar 10 dienų iki žydėjimo pabaigos, jei anksčiau buvo atlikti Reglamento (EB) Nr. 1251/1999 5a straipsnyje nurodyti suinteresuotojo gamintojo patikrinimai arba jei buvo atlikti visi tie patikrinimai, kuriuos reikia surengti pagal Reglamento (EB) Nr. 1251/1999 5a straipsnio 2 dalį." 2. Įterpiamas 7a straipsnis: "7a straipsnis 1. Įgyvendinant Reglamento (EB) 1251/1999 5a straipsnio 1 dalies nuostatas, išmoką už pluoštinių linų ir kanapių pasėlių plotą galima skirti, jei įvykdytos šios sąlygos: a) ne vėliau kaip iki rugsėjo 15 d. po to, kai buvo paduota Reglamento (EB) Nr. 1251/1999 8 straipsnio 2 dalyje nurodyta paraiška išmokai gauti, arba iki ankstesnės datos, kurią nustatė valstybė narė, buvo pateiktas sutarties arba Tarybos reglamento (EB) Nr. 1673/2000 [10] 2 straipsnio 1 dalyje nurodyto įsipareigojimo nuorašas, ir b) metų, kurie ėjo prieš metus, už kuriuos paduota paraiška išmokai už plotą gauti, gegužės 15 d. naudota sėkla įtraukta į XII priede pateiktą sąrašą. Pluoštinių kanapių sėkla taip pat turi būti sertifikuota pagal Tarybos direktyvos 69/208/EEB [11] reikalavimus. 2. Siekiant sudaryti galimybę atlikti naudojamos pluoštinių linų sėklos ir sertifikuotos pluoštinių kanapių sėklos patikrinimus, kartu su Reglamento (EEB) Nr. 3887/92 4 straipsnyje nurodyta paraiška pagalbai už plotą gauti reikia pateikti ant naudojamos sėklos pakuotės esančias oficialiąsias etiketes, kurios nustatytos pagal Direktyvos 69/208/EEB, ypač pagal jos 10 straipsnio nuostatas, arba pagal to straipsnio pagrindu priimtas nuostatas, o pluoštinių linų atveju – bet kokį kitą dokumentą, kurį suinteresuotoji valstybė narė pripažįsta lygiaverčiu, įskaitant tos direktyvos 14 straipsnyje nurodytą patvirtinimą. Tais atvejais, kai sėja vyksta pasibaigus paraiškų pagalbai už plotą gauti pateikimo terminui, etiketes ir lygiaverčiais pripažįstamus dokumentus reikia pateikti ne vėliau kaip iki birželio 30 d. po paraiškos padavimo dienos. Jei pluoštinių kanapių sėklos etiketes reikia pateikti ir kitoms nacionalinės institucijoms, valstybės narės gali numatyti, kad paraiškas pagalbai už plotą gauti atsakinga institucija grąžina pateiktas etiketes ūkininkui. 3. Kad būtų galima skirti išmoką už pluoštinių kanapių pasėlių plotą, Komisijos reglamento (EEB) Nr. 3887/92 4 straipsnyje nurodytoje paraiškoje reikia pateikti: a) visą informaciją, kuri reikalinga kiekviena skirtinga kanapių veisle užsėtiems plotams identifikuoti, ir b) informaciją apie panaudotą sėklos kiekį (kilogramais vienam hektarui). Valstybė narė gali nustatyti minimalų užsodinimo laipsnį, derantį su gera kanapių auginimo praktika. Šią informaciją ne vėliau kaip 2001 m. gegužės 15 d. reikia išsiųsti Komisijai." 3. Įterpiamas 7b straipsnis: "7b straipsnis 1. Įgyvendinant Reglamento (EB) Nr. 1251/1999 5a straipsnio 2 dalies nuostatas, XIII priede aprašytas metodas, kurį valstybės narės kompetentingos institucijos naudoja tam tikros procentinės dalies pluoštinių kanapių pasėlių, nurodytų paraiškose išmokoms gauti, tetrahidrokanabinolio (THC) kiekiui nustatyti. Ne vėliau kaip iki tam tikrų prekybos metų lapkričio 15 d. valstybės narės išsiunčia Komisijai ataskaitas apie nustatytus THC kiekius. Apie kiekvieną veislę ataskaitoje pateikiama ši informacija: a) apie A procedūrą: nurodomas etapas, per kurį paimtas mėginys; b) atliktų bandymų skaičius; c) bandymų metu užfiksuotas THC kiekis, nurodytas atskirai kiekvienai 0,1 %; d) priemonės, kurių buvo imtasi nacionaliniu lygmeniu. Jei patikrinimų metu išaiškėja, kad didelės dalies tam tikros rūšies mėginių THC kiekis viršija nustatytąjį Reglamento (EB) Nr. 1251/1999 5a straipsnio 1 dalies antrojoje pastraipoje, nepažeidžiant kokių nors kitų priemonių, kurių gali imtis Komisija, Reglamento (EEB) Nr. 1766/92 23 straipsnyje nustatyta tvarka Komisija gali nuspręsti kitais prekybos metais tam tikrai veislei taikyti B procedūrą. Šio reglamento XII priedo 2 punkto b dalyje išvardintoms pluoštinių kanapių veislėms 2001–2002 prekybos metais visose jas auginančiose valstybėse narėse taikoma B procedūra. 2. Atliekant kultūrų, auginamų ne mažiau kaip 30 % tokių pluoštinių kanapių pasėlių plotų, už kuriuos buvo paduotos paraiškos išmokoms už plotą gauti, THC kiekio patikrinimus, reikia patikrinti ne mažiau kaip 30 % paduotų paraiškų ir visas naudotas sėklos veisles. Valstybės narės ne vėliau kaip iki 2001 m. gegužės 15 d. praneša Komisijai išsamias taisykles ir sąlygas, susijusias su išankstinio derliaus patvirtinimo sistema, leidžiančias pluoštinių kanapių pasėlių plotų, už kuriuos buvo paduotos paraiškos išmokoms už plotą gauti, tikrinamosios dalies minimalųjį dydį sumažinti nuo 30 % iki 20 %. Komisijai būtina pranešti apie visus šių išsamių taisyklių ir sąlygų dalinius pakeitimus. Taikant šią sistemą, reikia patikrinti ne mažiau kaip 20 % paduotų paraiškų ir visas naudotas sėklos veisles. 3. Kartu su prašymu įtraukti kanapių veislę į XII priede pateiktą sąrašą reikia pateikti pagal XIII priede aprašyto metodo B procedūrą atliktos analizės rezultatų ataskaitą ir tam tikros veislės aprašymą." 4. Į 19 straipsnio 1 dalies c punkto antrąjį papunktį įterpiamas toks sakinys: "Šiuo atveju ankstesniajame papunktyje paminėtas mažiausias plotas gali būti 0,1 ha." 5. VI priedas pakeičiamas šio reglamento I priedu. 6. VII priedas pakeičiamas šio reglamento II priedu. 7. X priedas pakeičiamas šio reglamento III priedu. 8. XI priedas pakeičiamas šio reglamento IV priedu. 9. Įterpiamas naujas XII priedas, kurio tekstas pateiktas šio reglamento V priede. 10. Įterpiamas naujas XIII priedas, kurio tekstas pateiktas šio reglamento VI priede. 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Jis taikomas nuo 2001–2002 prekybos metų. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2000 m. gruodžio 27 d. Komisijos vardu Franz Fischler Komisijos narys [1] OL L 160, 1999 6 26, p. 1. [2] OL L 193, 2000 7 29, p. 13. [3] OL L 280, 1999 10 30, p. 43. [4] OL L 163, 2000 7 4, p. 28. [5] OL L 193, 2000 7 29, p. 16. [6] OL L 391, 1992 12 31, p. 36. [7] OL L 340, 1999 12 31, p. 29. [8] OL L 112, 1994 5 3, p. 2. [9] OL L 144, 1995 6 28, p. 4. [10] OL L 193, 2000 7 29, p. 16. [11] OL L 169, 1969 7 10, p. 3. -------------------------------------------------- I PRIEDAS " „VI PRIEDAS (8 straipsnis) BAZINIAI PLOTAI (1000 ha) | Regionas | Visos kultūros | iš jų kukurūzai | iš jų silosinė žolė | BELGIJA Iš viso | 489,5 | | | I zona | | 97,0 | | DANIJA | 2018,6 | | | VOKIETIJA | 10159,4 | 540,3 | | Šlėzvigas-Holšteinas | 506,2 | | | Hamburgas | 5,1 | | | Žemutinė Saksonija | 1424,7 | | | Brėmenas | 1,8 | | | Šiaurinis Reinas-Vestfalija | 948,5 | | | Reinlandas-Pfalcas | 368,6 | | | Hesenas | 461,4 | | | Badenas-Viurtembergas | 735,5 | 122,1 | | Bavarija | 1776,0 | 418,2 | | Saras | 36,6 | | | Berlynas | 2,9 | | | Brandenburgas | 889,6 | | | Meklenburgas-Priešakinė Pomeranija | 968,2 | | | Saksonija | 599,0 | | | Saksonija-Anhaltas | 880,9 | | | Tiuringija | 554,4 | | | GRAIKIJA | 1491,7 | 222,1 | | ISPANIJA Regadío | 1371,1 | 403,4 | | Secano | 7849,0 | | | PRANCŪZIJA Iš viso | 13582,1 | | | Bazinis kukurūzų plotas | | 613,8 | | Bazinis drėkinamas plotas | 1209,7 | | | AIRIJA | 345,6 | 0,2 | | ITALIJA | 5801,2 | 1200,0 | | LIUKSEMBURGAS | 42,8 | | | NYDERLANDAI I regionas | 226,5 | 44,4 | | II regionas | 215,2 | 163,9 | | AUSTRIJA | 1203,5 | | | PORTUGALIJA Azorų salos | 9,7 | | | Madeira —Regadío | 0,31 | 0,29 | | —Kiti | 0,30 | | | Kontinentinė dalis —Regadío | 293,4 | 221,4 | | —Kiti | 704,1 | | | SUOMIJA | 1591,0 | | 200,0 | ŠVEDIJA | 1737,1 | | 130,0 | JUNGTINĖ KARALYSTĖ Anglija | 3794,6 | 33,2 | | Škotija | 551,6 | | | Šiaurės Airija | 52,9 | 1,2 | | Velsas | 61,4 | | | " -------------------------------------------------- II PRIEDAS " „VII PRIEDAS (10 straipsnio 4 dalis) +++++ TIFF +++++ " -------------------------------------------------- III PRIEDAS " „X PRIEDAS (24 straipsnio pirmoji pastraipa) Vėliausia sėjos data: birželio 15 d. Kultūra | Valstybė narė | Regionas | Visos kultūros | Suomija | Visa teritorija | Švedija | Visa teritorija | Saldieji kukurūzai Pluoštinės kanapės | Visos valstybės narės | Visa teritorija | " -------------------------------------------------- IV PRIEDAS " „XI PRIEDAS (26 straipsnio 1 dalis) KOMISIJAI PATEIKTINA INFORMACIJA Informacija pateikiama lentelių, parengtų pagal toliau pateiktą modelį, pavidalu: - pirmasis lentelių rinkinys pateikia informaciją regiono lygiu pagal Reglamento (EB) Nr. 1251/1999 3 straipsnį; - antrasis lentelių rinkinys pateikia informaciją apie kiekvieną regiono bazinį plotą pagal šio reglamento VI priedą; - viena lentelė apibendrina informaciją apie kiekvieną valstybę narę. Lenteles reikia siųsti popieriuje ir kompiuterinėse laikmenose. Plotų apskaičiavimo formulės: | 5 = 1 + 2 + 3 + 4 | | 10 = 7 + 8 + 9 | | 16 = 17 + 18 | | 21 = 5 + 10 + 11 + 12 + 13 + 14 + 15 + 16 + 20 | Pastabos: Kiekvienoje lentelėje turi būti nurodomas atitinkamas regionas. Nurodomas derlingumo rodiklis naudojamas apskaičiuoti išmokoms už plotą pagal Reglamentą (EB) Nr. 1251/1999. Drėkinamos ir nedrėkinamos žemės turėtų būti atskiriamos tik regionuose, kuriuose yra abiejų šių tipų žemių. Tokiu atveju: d = e + f j = k + l 1 eilutėje pateikiami duomenys tik apie kietuosius kviečius, už kuriuos pagal Reglamento (EB) Nr. 1251/1999 5 straipsnio 1 dalį gali būti skiriamas priedas prie išmokos už plotą. 2 eilutėje pateikiami duomenys tik apie kietuosius kviečius, už kuriuos gali būti skiriama speciali parama, nurodyta Reglamento (EB) Nr. 1251/1999 5 straipsnio 4 dalyje. 19 eilutėje pateikiami duomenys apie atskirtus arba mišku apželdintus plotus pagal Reglamento (EB) Nr. 1257/1999 22, 23, 24 ir 31 straipsnį, kurie priskiriami žemės ūkio paskirties žemei, atskirtai pagal Reglamento (EB) Nr. 1251/1999 6 straipsnio 8 dalį. 20 eilutėje pateikiami duomenys apie plotus, nurodytus Reglamento (EB) Nr. 1251/1999 2 straipsnio 4 dalies antrojoje įtraukoje. Taip pat turi būti pateikiama informacija apie augintojus, kurie neprašo paramos už kiekvieną ploto hektarą pagal paramos sistemą, taikomą tam tikroms žemdirbystės kultūroms (Reglamentas (EB) Nr. 1251/1999). Ši informacija, kuri turi būti pateikiama pozicijos "Kita" skiltyse "n" ir "m", iš esmės yra susijusi su lauko kultūromis, auginamomis pašariniais paskelbtuose plotuose, gaunant priedus už mėsinius galvijus bei avis. 23 eilutėje pateikiami duomenys apie žemę, atiduotą auginti nemaistines kultūras, už kurią neskiriamos išmokos pagal taisykles, įgyvendinančias Reglamento (EB) Nr. 1251/1999 6 straipsnio 3 dalies nuostatas (pvz.: cukrinius runkelius, Jeruzalės artišokus ir cikorijos šaknis).“ +++++ TIFF +++++ " -------------------------------------------------- V PRIEDAS " „XII PRIEDAS (7a straipsnio 1 dalis) PLUOŠTINIŲ LINŲ IR KANAPIŲ VEISLĖS, UŽ KURIAS GALIMA SKIRTI PARAMĄ 1. Pluoštiniai linai Agatha Angelin Argos Ariane Aurore Belinka Diane Diva Electra Elise Escalina Evelin Exel Hermes Ilona Laura Liflax Liviola Marina Marylin Nike Opaline Venus Veralin Viking Viola 2a. Pluoštinės kanapės Carmagnola Cs Dioica 88 Epsilon 68 Fedora 17 Fédrina 74 Felina 32 Felina 34 – Félina 34 Ferimon – Férimon Fibranova Fibrimon 24 Fibrimon 56 Futura Futura 75 Santhica 23 2b. Pluoštinės kanapės, kurias leidžiama auginti 2001–2002 prekybos metais Beniko Bialobrzeskie Delta-405 Fasamo Fedora 19 Juso 14 Kompolti Uso 31“ " -------------------------------------------------- VI PRIEDAS " „XIII PRIEDAS (7b straipsnio 1 dalis) BENDRIJOS METODAS, NAUDOJAMAS KANAPIŲ VEISLIŲ Δ9-THC (TETRAHIDROKANABINOLIO) KIEKIUI NUSTATYTI 1. Taikymo sritis Šis metodas naudojamas kanapių veislių (Cannabis sativa L.) Δ9-THC (tetrahidrokanabinolio) kiekiui nustatyti. Atsižvelgiant į aplinkybes, taikoma šio metodo A arba B procedūra. Metodas pagrįstas tuo, kad aptinkamas atitinkamas Δ9-THC kiekis, todėl vadinamas kiekybiniu metodu, naudojant dujų chromatografiją (CG), prieš tai panaudojus tinkamą tirpiklį medžiagai ištraukti. 1.1. A procedūra A procedūra taikoma atliekant produkcijos patikrinimus, nurodytus Reglamento (EB) Nr. 1251/1999 5a straipsnio 2 dalyje. 1.2. B procedūra B procedūra taikoma šio Reglamento 7b straipsnio 1 dalies trečiajame punkte nurodytais atvejais bei siekiant įsitikinti, ar įvykdytos Reglamento (EB) Nr. 1251/1999 5a straipsnio 1 dalyje pateiktos sąlygos, t. y. ar tam tikra kanapių veislė yra įtraukta į sąrašą tų kanapių veislių, už kurias galima skirti paramą nuo 2001–2002 prekybos metų. 2. Mėginių ėmimo tvarka 2.1. Mėginiai - A procedūra: iš tam tikros kanapių veislės pasėlių paimama 30 cm ilgio stiebo dalis, ant kurios yra bent vienas kiekvieno pasirinkto augalo moteriškos lyties žiedynas. Mėginiai renkami laikotarpiu, kuris prasideda po 20 dienų nuo žydėjimo pradžios ir baigiasi po 10 dienų nuo žydėjimo pabaigos, dieną, laikantis sistemos, siekiant užtikrinti, kad mėginys būtų tipiškas tame lauke augančių augalų pavyzdys; negalima imti mėginių iš lauko pakraščių. Valstybės narės gali leisti mėginius imti laikotarpiu, kuris prasideda nuo žydėjimo pradžios ir baigiasi po 20 dienų nuo žydėjimo pradžios, tačiau su sąlyga, kad kiti tipiški kiekvienos auginamos kanapių veislės augalų mėginiai bus renkami pagal šiame punkte išdėstytas taisykles laikotarpiu, kuris prasideda po 20 dienų nuo žydėjimo pradžios ir baigiasi po 10 dienų nuo žydėjimo pabaigos, - B procedūra: iš tam tikros kanapių veislės pasėlių paimamas pasirinkto augalo viršutinis trečdalis. Mėginiai renkami 10 dienų laikotarpiu pasibaigus žydėjimui, dieną, laikantis sistemos, siekiant užtikrinti, kad mėginys būtų tipiškas tame lauke augančių augalų pavyzdys; negalima imti mėginių iš lauko pakraščių. Jei tai skirtalytės veislės, reikia imti tik moteriškosios lyties augalus. 2.2. Mėginio dydis: - A procedūra: mėginį sudaro 50 viename lauke išaugusių augalų stiebų dalių, - B procedūra: mėginį sudaro 200 viename lauke išaugusių augalų stiebų dalių. Kiekvienas mėginys įdedamas į medžiaginį ar popierinį maišelį, jų nesumaigant, ir išsiunčiami į laboratoriją tyrimams. Valstybė narė gali nustatyti tvarką, kuria prireikus reikalaujama imti antrąjį mėginį kontroliniams tyrimams; šį mėginį turi saugoti gamintojas arba už tyrimus atsakinga institucija. 2.3. Mėginio džiovinimas ir laikymas Mėginių džiovinimas pradedamas kuo skubiau, bet ne vėliau kaip per 48 valandas, džiovinimas atliekamas taikant bet kokį metodą, esant ne aukštesnei kaip 70 °C temperatūrai. Išdžiovinti mėginiai turi turėti pastovų svorį, o drėgmės kiekis turi būti tarp 8 % ir 13 %. Išdžiovinti mėginiai saugomi tamsioje patalpoje esant žemesnei kaip 25 °C temperatūrai. Mėginių negalima sumaigyti. 3. THC kiekio nustatymo tvarka 3.1. Bandomojo mėginio paruošimas Nuo išdžiovintų mėginių pašalinami didesni kaip 2 mm stiebeliai ir sėklos. Paruošti mėginiai trinami tol, kol pasidaro pusiau smulkūs milteliai (kuriuos galima sijoti per 1 mm tankio sietą). Milteliai gali būti laikomi 10 savaičių esant žemesnei kaip 25 °C temperatūrai. Milteliai laikomi sausoje tamsioje vietoje. 3.2. Reagentai ir ištraukiamasis tirpalas Reagentai - Δ9-tetrahidrokanabinolis, chromatografijai naudojamas be priemaišų, - skvalanas, chromatografijai naudojamas be priemaišų; naudojamas kaip vidinis standartas. Ištraukiamasis tirpalas - 35 mg skvalano į 100 ml heksano. 3.3. Δ9-THC ištraukimas 100 mg į miltelius sutrinto bandomojo mėginio supilama į centrifugos vamzdelį ir įpilama 5 ml ištraukiamojo tirpalo, kuriame yra vidinio standarto. Įdedama į ultra garso vonią ir paliekama 20 minučių. Sukama centrifugoje 3000 r.p.m. greičiu, tada paviršiuje susidaręs THC tirpalas išpilamas. Šis tirpalas įšvirkščiamas į chromatografą ir atliekama kiekybinė analizė. 3.4. Dujų chromatografija a) aparatas - dujų chromatografas su liepsnos jonizuojančiu detektoriumi ir perskeltu/neperskeltu įpurškimo įrenginiu, - kolona, leidžianti gerai atskirti kanabinolius, pavyzdžiui, 25 m ilgio ir 0,22 mm skersmens stiklinė kapiliarinė kolona, impregnuota naudojant 5 % fenilo-metilo-siloksano bepolę fazę; b) kalibravimo diapazonai Ne mažiau kaip trys punktai, taikant A procedūrą, ir ne mažiau kaip penki punktai, taikant B procedūrą, įskaitant ištraukiamojo tirpalo 0,04 ir 0,50 mg/ml Δ9-THC punktus; c) eksperimento sąlygos Pateiktas toks a punkte paminėtos kolonos naudojimo sąlygų pavyzdys: — orkaitės temperatūra: | 260 °C | — įpurškimo įrenginio temperatūra: | 300 °C | — detektoriaus temperatūra: | 300 °C. | d) įpurškiamos medžiagos kiekis: 1 μl. 4. Rezultatai Rezultatus reikia pateikti dviejų skaičių po kablelio tikslumu, nurodant Δ9-THC kiekį gramais 100 gramų tiriamojo išdžiovinto pastovaus svorio mėginio. 100 gramų leidžiama 0,03 g paklaida. - A procedūra: fiksuojamas vienas bandomojo mėginio tyrimo rezultatas. Tačiau jei tyrimo rezultatai viršija Reglamento (EB) Nr. 1251/1999 5a straipsnio 1 dalies antroje pastraipoje nurodytą ribą, reikia atlikti antrą bandomojo mėginio tyrimą. Dviejų bandymų rezultatų vidurkis fiksuojamas kaip galutinis rezultatas. - B procedūra: bandymo rezultatas – tai to paties bandomojo mėginio dviejų tyrimų rezultatų vidurkis.“ " --------------------------------------------------